  Анжелика Тихонова корреспондент Удмурт гожъясьлэн Геннадий Красильниковлэн Ижкарысь музей-квартираысьтыз ӧнерчиос литературая «Будӥсь писательлэн ӝӧк сьӧраз» VI элькун вожвылъяськонлы йылпумъянъёс лэсьтӥзы. Со сярысь ивортодэтъя «Удмуртия» агентстволэн корреспондентэзлы ужъюртлэн кивалтӥсез Мария Ившина ивортӥз. Туэ конкурсэ 96 адями пыриськиз. Соос пӧлын дышетскисьёс, студентъёс но арлыдоос. Тросгес районъёсысь нылпиос пырисько - соиз шумпоттытэ. Тросгес пыриськизы Шаркан, Эгра, Можга, Пичи Пурга, Глазов, Вотка, Дэри, Дэбес ёросъёсысь. Татарстанысь Кукмор ёросысь но пыриськизы, озьы ик Ижкарысь лулчеберетъя колледжысь Мария Ившина, Геннадий Красильниковлэн музей-квартираелэн кивалтӥсезКонкурсэ вуэм проза но кылбурет ӧръёсъя ужъёсты куинь группаосъя эскеризы: 1-7 классъёсын дышетскисьёс, 8-11 классъёсын дышетскисьёс, студентъёс но арлыдоос. Мария Ившиналэн верамезъя, конкурсэ тросгес кылбуръёс вуизы. Кылем арын сямен ик ужъёсты дунъязы Россиысь гожъясьёслэн огазеяськонзылэн ёзчиез Ульфат Бадретдинов (прозаез) но Удмуртиысь гожъясьёслэн огазеяськонзылэн тӧроез Пётр Захаров (кылбуръёсты). Проза номинациын ас арлыдъем группаосазы вормисе потӥзы Екатерина Аркова «Прозрение» веросэныз, Юлия Вострокнутова «Земля, я всегда с тобой» сочинениеныз, Юлианна Аверкиева «Откуда на Луне пятна появились?» выжыкылэныз но Надежда Пономарёва «О Шалкане и Патиме» мадьверосэныз. Кылбурет номинациын нырысетӥ интыосты басьтӥзы Мелитина Охотникова «Усо шурмы» уженыз, Ольга Платонова «Асьмеос» кылбуреныз но Ольга Камашева «Коӵыш кадь куттэмпыд мон вамышто» уженыз. Вормисьёслы кузьымъёсын Удмурт йӧскалык театр, Кузебай Герд нимо йӧскалык музей, «Удмуртия» книгапоттонни, «Луч» но «Инвожо» журналъёс юрттӥзы. Ужрадэ вань пыриськемъёс понна музейын экскурсия ортчытӥзы. Тодэ вайытом, Ижкарын Михаил Калашниковлэн 100 ар тырмонэзлы литературая конкурс ялӥзы. Тегъёс: Лулчеберет Литература Музей Удмуртия вожвылъяськон гожъясьёс Красильников  